Referat FAU

Dato:24.05.2016

Klokken: 18.00 - 19.00

Sted: Personalrommet Solheim skole.

**Deltakere**:

* + Anders H avdal– 1. trinn. Nestleder. Sitter og i SU og SMU
	+ Pål-Jørgen Nilsen – 2. trinn. Leder. Sitter og i SU og SMU
	+ Stine Karlsen – 3. trinn .
	+ Kjersti Træland Hansen – 4. trinn.
	+ Hanna Brow – 5. trinn.  Ansvar for skolemelk.
	+ Hanne Marthe Dragset – 6. trinn.  Kasserer og sitter i SMU

1**- Godkjenning av innkalling og agenda:**

Godkjent:

2**- Info til og fra rektor.**

Rektor var ikke til stede på FAU da det var foreldremøte på nye 1. trinn samtidig. Han informerte imidlertid på SU i etterkant. Tar derfor dette med i referatet.

* Paviljonger går sin gang. Overtagelse helgen før skolestart. Positive tilbakemeldinger på hvordan paviljongene blir etter allmøte.

Det er nylig bestilt inventar til paviljongene. Det blir bra.

* Det blir noen endringer i timeplan fra høsten for å få en mer effektiv skoledag. Dette kommer det mer info om senere, men det ser ut til at det kuttes friminutt 13.00-13.15 for å få mere effektiv skoletime på dette tidspunktet.

6 trinn starter klokken 8.00 to ganger i uken.

¨

7 trinn starter 08.00 en gang i uken.

30 min ekstra naturfag på 6 og 7 trinn.

STYRK timer økes til minimum 12 timer på alle trinn. Bedre enn i år. Dette er timer det er tre lærere til stede.

Ekstra språkfag: Tysk/fransk blir muligheter på 7 trinn som frivillig fag.

Noe ekstra matteundervisning for flinke elever.

* Hvordan går ansettelsesprosessene?

Økning av lærere fra 28 til 36 uten at elevtallet øket betraktelig. Lærertettheten blir bedre, men det er stadig tilgang på nye elever.

Ansatt 13 nye lærere. Alle ansettelser er på plass.

* Klasseinndeling: Ferdig med klasseindeling og info kommer ut fredag 3. juni. Sendes pr post. Da får man og vite klasseforstander.
* Det vil fra neste år bli opprettet en person som har ansvar for trafikk på skolen. Gå til skolen aksjon og trafikk vakter vil komme i gang igjen. Dette er noe skolen tar ansvar for.

**3- Økonomi og budsjett FAU. Ved Hanne.¨**

God kontroll. Alt som skal utbetales er utbetalt og det er fordelt midler for å gjennomføre 17. mai. Penger fra 17. mai er på vei inn på FAU konto og vil bli fordelt til de klassene som har arrangert tidlig høst. Tre klasser dsenne gangen.

4**- Tilbakemelding fra allmøte.**

Hanna informerte etter allmøte om paviljonger og politiske prosesser rundt dette.

Allmøte gjennomført.

Gode tilbakemeldinger

Fine paviljonger

Obs på langtidsplaner og trafikk. Her må FAU være på ballen videre. Det virker ikke som om det er super langtidsplanlegging rundt dette i kommunen.

**5- FAU organisering neste år. Hva gjør vi videre.**

Dagens FAU sitter til det er valgt nytt FAU i starten av nytt skoleår. Det vil da velges en FAU representant fra hver klasse og en vara. Dette medfører et mye større FAU. Rollene i FAU velges på første møte til høsten. Skolen tar ansvar for FAU valg og innkalling til første FAU møte til høsten.

Anders har nå fått opprettet FAU som egen organisasjon. Dette er bra for videre drift.

Det er utarbeidet er forslag til årshjul. PJN finskriver og sender alle i FAU + rektor for gjennomlesning og kommentarer. Deretter vil vi få dette på plass før neste skoleår er i gang.

Når dette er ferdig vil det bli lagt på FB. I tilleg har Stine tatt tak i skolens intranett side slik at referat og årsjul blir lagt der.

I årshjulet er det og tatt med stillingsbeskrivelser for den enkelte FAU representant.

6- 17. mai.

Flott gjennomføring av 17. Mai.

Omsetning på 17. mai var på i overkant av 92 000 kr. Overskudd vil bli formidlet så snart siste regning fra REMA 1000 mottas. Overskudd vil som tidligere bli fordelt mellom FAU og 4 trinn som arrangerte. Denne gangen fordeles det da på tre klasser.

Tilbakemeldinger:

Drikke uten kullsyre + vann er ønskelig til senere arrangement.

Høyttaler anlegg var noe svakt.

Tid. Kanskje noe mere tid på skolen? Ved fint vær gikk tiden veldig fort. Bør det settes av en ekstra time? Noen steder begynte ned pakking når det enda var mye folk på skolen.

Veksel og vipps? Dette bør det sees på til neste år. Når FAU nå er organisasjon kan det gjerne brukes andre betalingsmetoder enn kontant.

Ballongsalg og loddsalg ute kan øke inntjening? Flere på disse gruppene gjør at de kan vandre litt rundt og selge?

Fungerte bra med underholdning i trapp. Alle fikk med seg hva som skjedde og elev underholdning og tale fra elevråd ble sett av mange. Fine innslag og flott tale. Kanskje kan underholdningen fra klassene begrensess noe i tid?

Flott at rektor deltok og var synlig.

Neste FAU møte er på høsten. Da stiller noen fra årets FAU på første møte med nytt FAU. Takk til alle som har bidratt i år.

Opprettet med Microsoft OneNote 2013.